laion/Wikipedia-Exotic huggingface dataset:
One Last Time Live in Concert

One Last Time Live in Concert הוא אלבום וידאו של הזמרת האמריקאית טינה טרנר, אשר יצא ב-6 בפברואר 2001. הווידאו מתעד את הופעתה האחרונה של טרנר בסיבוב ההופעות "Twenty Four Seven Tour" באצטדיון וומבלי. הווידאו זכה להצלחה כאשר הגיע למעמד פלטינה בארצות הברית, בריטניה וקנדה. להלן רשימת שירי האלבום: "I Want To Take You Higher" "Absolutely Nothing's Changed" "A Fool in Love" "Acid Queen" "River Deep Mountain High" "We Don't Need Another Hero" "Better Be Good to Me" "Private Dancer" "Let's Stay Together" "What's Love Got To Do With It?" "When the Heartache Is Over" "Baby, I'm a Star" (עם ליסה פישר וסטייסי קפמבל) "Help!" "Whatever You Need" "Sitting on the Dock of the Bay" "Try a Little Tenderness" "I Heard It Through the Grapevine" "Addicted to Love" "The Best" "Proud Mary" "Nutbush City Limits" "Twenty Four Seven" מידע על האלבום One Last Time Live in Concert באתר MusicBrainz Gold & Platinum, RIAA (באנגלית) Gold/Platinum, Music Canada (באנגלית) Datenbank: BVMI, www.musikindustrie.de "British video certifications – Tina Turner – Her Last Show". British Phonographic Industry. Retrieved January 2, 2016. Select videos in the Format field. Select Platinum in the Certification field. Type Her Last Show in the "Search BPI Awards" field and then press Enter.
אותך

"אותך" הוא שיר שכתב והלחין שייקה פייקוב, עיבד אלדד שרים עבור אילנה אביטל ויצא לאור במרץ 1977. שלמה צח יזם מפגש בין שייקה פייקוב לאילנה אביטל, שהייתה אז בת 16, כדי שישמע אותה שרה וכתוצאה מהמפגש נוצר השיר "אותך". השיר השתתף בפסטיבל הזמר והפזמון 1977 והגיע למקום השלישי בתחרות. במצעד השבועי של רשת ג' הגיע השיר בשיאו למקום השני. במצעד השנתי לשנת 1977 של רשת ג' הגיע השיר למקום העשירי. בשנת 1993 הוציאה אילנה אביטל חידוש לשיר שנקרא "אותך פעם שנייה". בעשור הראשון של המאה ה-21 הוציאה אילנה אביטל חידוש לשיר שנקרא "אותך היום", ובנוסף יצא לו וידאו קליפ. סרטון השיר "אותך" באתר יוטיוב מילות השיר "אותך" באתר שירונט אותך, באתר "פזמונט" אותך, באתר אקו"ם אילנה אביטל - אותך, סרטון באתר יוטיוב (אורך: 4:18) אילנה אביטל - אותך, סרטון בערוץ "Tomer", באתר יוטיוב (אורך: 03:45) אילנה אביטל - אותך... פעם שניה, סרטון באתר יוטיוב (אורך: 4:37) אילנה אביטל - אותך היום / Ilana Avital - You Today, סרטון באתר יוטיוב (אורך: 4:57) אותך היום, באתר אקו"ם מילות השיר "אותך היום", באתר שירונט אילנה אביטל - אותך... פעם שניה, סרטון באתר יוטיוב (אורך: 4:18)
Tina Live

Tina Live (בעברית: טינה בהופעה חיה) הוא אלבום הופעה של הזמרת האמריקאית טינה טרנר, אשר יצא ב-28 בספטמבר 2009. האלבום מתעד את הופעתה של הזמרת בהולנד ב-21 במרץ 2009, במסגרת סיבוב ההופעות "50th Anniversary Tour". האלבום כולל שני דיסקים כאשר דיסק אחד הוא ה-DVD עצמו ואילו הדיסק השני הוא כל הביצועים מהמופע בגרסת אודיו על גבי תקליטור. מידע על האלבום Tina Live באתר MusicBrainz מידע על האלבום Tina Live באתר AllMusic האלבום Tina Live באתר Discogs International Tina Turner Fan Club – Archives, www.tinaturnerfanclub.eu
ריח תפוח ואודם שני

ריח תפוח ואודם שני הוא פזמון שכתב יורם טהרלב והלחין נחום היימן. השיר זכה במקום השני בפסטיבל הזמר והפזמון 1966. השיר נכתב על ידי יורם טהרלב ללחן שיצר קודם לכן נחום היימן. השיר התמודד בפסטיבל הזמר והפזמון בשנת 1966. באותה עת כל שיר בתחרות בוצע על ידי שני אמנים שונים. השיר בוצע על ידי שלישיית גשר הירקון וצמד הפרברים וזכה במקום השני. טהרלב כתב את השיר כשיר אהבה בהשראת משוררי תור הזהב בספרד. לאורך השנים בוצע השיר על ידי אמנים שונים בהם עופרה חזה, הגבעטרון, הדודאים ויזהר כהן. "ריח תפוח ואודם שני" באתר בית לזמר העברי "ריח תפוח ואודם שני" באתר של אקו"ם מילות השיר "ריח תפוח ואודם שני" באתר שירונט ריח תפוח ואודם שני, סרטון באתר יוטיוב (אורך: 2:22) ריח תפוח ואודם שני, באתר האינטרנט של יורם טהרלב
Love Songs (אלבום של טינה טרנר)

Love Songs (בעברית: שירי אהבה) הוא אלבום אוסף של הזמרת האמריקאית טינה טרנר אשר יצא ב-3 בפברואר 2014 על ידי חברות התקליטים רינו אנטרטיינמנט ופרלופון. האלבום מכיל אוסף של 18 שירי אהבה שטרנר הוציאה לאורך הקריירה שלה. האלבום זכה להצלחה רבה ודורג כאחד מ-60 אלבומי השנה בהונגריה. מידע על האלבום Love Songs באתר MusicBrainz מידע על האלבום Love Songs באתר AllMusic Éves összesített listák - Archívum - Hivatalos magyar slágerlisták, slagerlistak.hu
יחף בשמיים

"יחף בשמיים" הוא סרט דרמה רוסי בבימויו של סולטן חג'ירוקו, שצולם בצפון הקווקז. בכורת הסרט התקיימה ב-17 בדצמבר 2015. זהו הסרט העלילתי הראשון בפדרציה הרוסית שצולם כולו בקווקז. העלילה מתרחשת אי שם בצפון הקווקז. ילדה בשם קפלה, שנקראה כך לבקשת אביה (חובב אמנות גדולה שאהב את הקפלה הסיסטינית), חוזרת מהלימודים בבריטניה כדי להמשיך את לימודיה בארץ מולדתה. כאן היא הופכת מיד למושא אהבתם של חברי כיתת הלימוד - בעיקר שני חברים - ביט ורוסלן. בהתחלה הם פשוט "נצמדים" לחדשה, הכיף הרגיל שלהם הוא לערוך "מבחן כוח" כזה, הם מתערבים כמה זמן ייקח לפני שהיא תתלונן בפני ההנהלה (מה שיביא לגרושם). הסרט מספר על מערכת היחסים של ביט עם קפלה. לשנייםיש אהדה הדדית, שמתפתחת לתחושה אמיתית של אהבה. בחיי הזוג הצעיר מופיעים ארוכים שגורמים להם להתבגר במהירות... אלן קוקייב – ביט מילאנה קראגולובה – קפלה ארסנוקו מסאייב – רוסלן סולטן חג'ירוקו – בוריס ולנטין קאמרגוייב – אסלן חסאנוביץ' הסרט היה הסרט הראשון באורך המלא בקולנוע הרוסי, שצולם לחלוטין בצפון הקווקז. הסרט צולם מיולי עד ספטמבר 2014. הסרט צולם כמעט בכספו של צוות הסרט, מבלי למשוך אליו כספי משקיעים גדולים. עלילת הסרט אינה קשורה ליישוב ספציפי: הוא צולם כמעט בכל הרפובליקות של צפון הקווקז, כמו גם בשטחי סטבורופול (פיאטיגורסק) ובטורקיה (איסטנבול). הסרט מכיל סצינות ריקוד רחבות היקף, שהצילום בהן כלל הרכבים כמו "קברדינקה", "קליסטו". הכוריאוגרף היה השחקן הראשי - אלן קוקייב. מבחינה סגנונית הסרט הוא ניסיון להעביר את מסורות בוליווד של הקולנוע ההודי לתרבות הרוסית והקווקזית. "יחף בשמיים", במסד הנתונים הקולנועיים IMDb (באנגלית) "יחף בשמיים", במסד הנתונים הקולנועיים KinoPoisk (ברוסית) העמוד הרשמי של חברת הקולנוע של סולטן חג'ירוקו Storm Cinema Storm Cinema בפייסבוק "Фильм «По небу босиком», снятый на Северном Кавказе, выйдет в октябре 2015" (ברוסית). Кавказ Инфо. 10 ביולי 2015. אורכב מ-המקור ב-2015-08-14. נבדק ב-2015-08-11. {{cite web}}: (עזרה) Sputnik. ""По небу босиком": первый кавказский блокбастер XXI века". sputnik-ossetia.ru. נבדק ב-2016-11-12. "Ефрем Амирамов сыграл в фильме" (ברוסית). FM-Продакшн. 5 באוגוסט 2014. נבדק ב-2015-08-11. {{cite web}}: (עזרה) "По небу босиком" (ברוסית). РИА Кабардино-Балкария. 14 באוגוסט 2014. נבדק ב-2015-08-11. {{cite web}}: (עזרה) Юлия Авакова (2015-12-17). "Вышел первый за последние двадцать лет крупный северокавказский фильм". Кинократия. רוסיסקאיה גאזטה. נבדק ב-2016-11-12.
דורותי מנלי

דורותי גלדיס מנלי (באנגלית: Dorothy Gladys Manley;‏ 29 באפריל 1927 – 3 בנובמבר 2021) הייתה אצנית בריטית. הייתה סגנית אלופה אולימפית (לונדון 1948) בריצת 100 מטר. מנלי נולדה בלונדון שבאנגליה ב-29 באפריל 1927. היא החלה לעסוק באתלטיקה בעידודו של אחד ממוריה בבית הספר. בשנת 1942 התמודדה לראשונה בתחרות ריצת 200 מטר. באולימפיאדת לונדון (1948) אירוע האתלטיקה הבינלאומי הראשון בו השתתפה, זכתה מנלי במדליית כסף בריצת 100 מטר בתוצאה של 12.2 שניות, אחרי פאני בלנקרס-קון מהולנד (11.9 שניות) ולפני שירלי סטריקלנד מאוסטרליה (12.2 שניות). באליפות אירופה שנערכה בבריסל שבבלגיה בשנת 1950 זכתה מנלי במדליית זהב בריצת שליחות 4x100 מטר ובמדליית ארד בריצת 200 מטר. במשחקי חבר העמים הבריטי שנערכו באוקלנד שבניו זילנד, אף הם בשנת 1950, זכתה במדליית כסף בריצת 660 יארד ובמדליית ארד בריצת 440 יארד. ב-1952 פרשה מנלי מאתלטיקה עקב בעיות בבלוטת התריס. מנלי הייתה נשואה לפיטר הול עד למותו ב-1973. בשנת 1979 נישאה לג'ון פרלט, רץ למרחקים בינוניים, אותו הכירה עוד מאולימפיאדת 1948. היא הייתה אם לשלושה, סבתא לנכדים וסבתא רבתא לנינים. נפטרה ב-3 בנובמבר 2021. מדיה וקבצים בנושא דורותי מנלי בוויקישיתוף דורותי מנלי, באתר olympedia.org דורותי מנלי, באתר Track and Field (נשים)
Daydream World Tour

Daydream World Tour הוא סיבוב הופעות של הזמרת מריה קארי, אשר החל ב-7 במרץ 1996 ביפן והסתיים ב-23 ביוני אותה שנה באנגליה. סיבוב הופעות זה היה נועד על מנת לקדם את אלבומה Daydream וכלל 7 הופעות באירופה וביפן. ההופעות ביפן זכו להצלחה אדירה כאשר קארי הופיעה מול קהל של 171 אלף איש במדינה, 150 אלף כרטיסים נמכרו תוך 3 שעות בלבד ובכך שברה שיא בתור ההופעה שמכרה הכי הרבה כרטיסים בהכי מעט זמן בהיסטוריה של המדינה. סיבוב ההופעות התחלק לשני חלקים כאשר החלק הראשון היה בין התאריכים 7–14 במרץ וכלל את ההופעות ביפן והחלק השני של סיבוב ההופעות כלל את היעדים באירופה והיה בין התאריכים 14 ל-23 ביוני. ההופעה לשיר "Forever" אשר התרחשה בטוקיו צולמה ושומשה עבור הקליפ הרשמי של השיר. גם ההופעה עבור השיר "Underneath the Stars" צולמה ותוכננה להיות כחלק מהקליפ של השיר אך מסיבות לא ידועות הקליפ לא יצא. קטעים נוספים מתוך המופע שמשו עבור ספיישל של ערוץ פוקס אשר היה קרוי "Mariah Carey: New York to Tokyo". "Daydream Interlude (Fantasy Sweet Dub Mix)" (פתיחה) "Emotions" "Open Arms" "Forever" "I Don't Wanna Cry" "Fantasy" "Always Be My Baby" "Ain't Nobody" (פתיחה על ידי להקה) "One Sweet Day" "Underneath the Stars" "Without You" "Make It Happen" "Just Be Good to Me" "Dreamlover" "Vision of Love" "Hero" "Anytime You Need a Friend" "Anytime You Need a Friend"‏ (C+C Club Mix) [סיום] הערות: "All I Want for Christmas Is You" בוצע ביפן. אתר האינטרנט הרשמי של Daydream World Tour Mariah Carey - Daydream, Discogs (באנגלית)
קרחון לנוקס-קינג

קרחון לנוקס-קינג (באנגלית: Lennox-King Glacier) הוא קרחון גדול, בחוף שקלטון, בשטח חסות רוס שבאנטארקטיקה. אורכו של הקרחון 70 קילומטרים. הקרחון מנקז את נווה בואודן; וזורם לכיוון צפון-מזרח בין רכס הולנד, ורכס המלכה אלכסנדרה. הקרחון נשפך אל מפרצון ריצ'רדס, וממנו נשפך אל מדף הקרח רוס. גובהו של הקרחון 7 מטרים מעל פני הים. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1959–1960. הקרחון נקרא על שמו של לוטננט קומנדר ג'יימס לנוקס-קינג (James Lennox-King), מחיל הים המלכותי של ניו זילנד, שהיה מפקד בבסיס סקוט בשנת 1960. • Charles R. Bentley, John W. Glough, Kenneth C. Jezek and Sion Shabtaie, Ice-thickness Patterns and the Dynamics of the Ross Ice Shelf, Antarctica, Journal of Glaciology, Volume 24, Issue 90 1979, pp. 287-294, DOI: https://doi.org/10.3189/S0022143000014805Published online by Cambridge University Press: 30 January 2017 •G. W. Grindley (1963), The Geology of the Queen Alexandra Range, Beardmore Glacier, Ross dependency, Antarctica;; with notes on the correlation of Gondwana sequences, New Zealand Journal of Geology and Geophysics, 6:3, 307-347, https://doi.org/10.1080/00288306.1963.10422067 קרחון לנוקס-קינג באתר הסקר הגאולוגי של ארצות הברית קרחון לנוקס-קינג באתר הגאזט האנטארקטי של ממשלת ניו זילנד קרחון לנוקס-קינג באתר הגאזט האנטארקטי המשווה SCAR של ממשלת אוסטרליה מפת אזור קרחון לנוקס-קינג מידע גאוגרפי והיסטורי מידע גאוגרפי לפי מקור אחר בין נובמבר 1959 ועד נובמבר 1960
משה בן חורין (פירושונים)

האם התכוונתם ל... משה בן-חורין – (נולד ב-1943, ירושלים) פרופסור אמריטוס למימון באוניברסיטה העברית בירושלים ונשיא הקריה האקדמית אונו. משה בן-חורין (מהנדס) – (1905 – פברואר 1972) היה איש התנועה הרוויזיוניסטית ומהנדס בניין ישראלי, שהשתתף בין השאר בתכנון בית ז'בוטינסקי בתל אביב.
אזרח כבוד של ארצות הברית

אזרח כבוד של ארצות הברית, הוא תואר כבוד שמוענק על ידי הממשל האמריקאי לאדם שאינו אזרח ארצות הברית. התואר מוענק על סגולות יוצאות דופן (exceptional merit). התואר סמלי בלבד, ואינו מעניק למקבל אזרחות אמריקאית או דרכון אמריקאי. נכון למאי 2020, הוענק התואר רק ל-8 אנשים במהלך ההיסטוריה: וינסטון צ'רצ'יל (הוענק ב-1963) ראול ולנברג (הוענק אחרי מותו, ב-1981) ויליאם פן (הוענק אחרי מותו, ב-1964) האנה פן (הוענק אחרי מותה, ב-1964) האם תרזה (הוענק ב-1996) המרקיז דה לה פאייט (הוענק אחרי מותו, ב-2002) קסימיר פולסקי (הוענק אחרי מותו, ב-2009) ברנרדו דה גלוואז (הוענק אחרי מותו, ב-2014) 8 FAM 306.1 HONORARY CITIZENSHIP, fam.state.gov Churchill Honored with US Citizenship, The International Churchill Society, ‏29 במאי 2009 Congress grants honorary U.S. citizenship to Bernardo de Gálvez, www.exteriores.gob.es
זורה קרטבלישוילי

זורה קרטבלישוילי (ברוסית: Зура Картвелишвили; ידוע בשם הבמה וולקן) (נולד ב-1982) הוא ראפר ושחקן ישראלי-רוסי. זורה קרטבלישוילי נולד בברית המועצות. בשנת 1992, בגיל 10, עלה לארץ ישראל. בראשית שנת 2007, הוציא וולקן את אלבום הבכורה שלו "מהלך ראשון", בלייבל "המשולש". האלבום זכה להצלחה רבה בסצנת ההיפ הופ הישראלית ולשבחים רבים ממבקרי המוזיקה. ב-2008 הקליט יחד עם הזמר ארקדי דוכין את השיר "מלאכי ה-NET". השיר הוקלט במסגרת פרויקט המוזיקה של חברת סלקום "tarbut.ru", שמטרתו קידום יוצרים ישראלים צעירים דוברי רוסית לקדמת הבמה. ב-2010 התארח באלבומו השני של הצמד "פלד ואורטגה", "משלוח מיוחד", בשיר "לא חייב לכם שיט". ב-2013 שיחק בסרט "פנתר לבן" בתור יבגני צייטלין. ב-2017 השתתף בעונה הרביעית של תוכנית המציאות "הכוכב הבא", אך לא הצליח לעבור את האודישן. ב-2018 כיכב בסרט "כאן ועכשיו", בתפקיד עצמו. זורה קרטבלישוילי, במסד הנתונים הקולנועיים IMDb (באנגלית) רפי ברבירו, לא זורה, וולקן, באתר ynet, 14 במרץ 2007 נועה הרשקוביץ‏, מראפר מחאה רוסי לניאו-נאצי מאיים: ריאיון עם וולקן, באתר וואלה, 21 בנובמבר 2013 אור ברנע, צומת וולקן את דוכין, באתר ynet, 18 במרץ 2009 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
סרגיי רומס

סרגיי רומס (בבלארוסית: Сяргей Мікалаевіч Румас, ברוסית: Сергей Николаевич Румас; נולד ב-1 בדצמבר 1969) הוא פוליטיקאי וכלכלן בלארוסי, שכיהן כראש ממשלת בלארוס מה-18 באוגוסט 2018 עד לפיטוריו ב-3 ביוני 2020. רומס נולד ב-1 בדצמבר 1969 בהומל, אך בגיל שנה עברה משפחתו למינסק. ב-1990 סיים את לימודיו בבית הספר הכלכלי הצבאי הגבוה בירוסלבל וב-1995 סיים את לימודיו באקדמיה למנהל ציבורי במינסק. בשנות ה-90 המוקדמות שימש רומס כמנהל במספר מחלקות בבנק הלאומי של בלארוס ובהמשך בבנקים פרטיים. ב-1995 מונה למנהל אזורי של בלארוסבנק ובהמשך לסגן יושב ראש הדירקטוריון של הבנק. ב-2001 קיבל תואר "מועמד מדעי" בכלכלה (מקביל לדוקטורט). עבודת הגמר שלו עסקה ב"דרכים לשיפור מבנה המשאבים של הבנק המסחרי". ב-2005 מונה לעמוד בראשות הבנק הממשלתי בלגרפרמבנק (Belagroprombank). ב-2010 מונה לסגן ראש ממשלת בלארוס, תחת ראש הממשלה מיכאיל מיסניקוביץ'. במהלך המשבר הכלכלי ב-2011, הנהיג רומס רפורמיות כלכליות שנויות במחלוקת, עליהן נמתחה ביקורת מצד נשיא בלארוס אלכסנדר לוקשנקו. רומס דגל בהפרטה, בעידוד השקעות זרות ובביטול הלוואות בתנאים מועדפים לחברות ממשלתיות. ב-2012 מונה על ידי הנשיא לוקשנקו לראש "בנק הפיתוח של בלארוס". ב-18 באוגוסט 2018 מונה רומס לראשות הממשלה על ידי הנשיא אלכסנדר לוקשנקו. רומס שימש גם כיושב ראש התאחדות הכדורגל הבלארוסית, תפקיד אותו הוא מילא מ-22 באפריל 2011. הוא שימש כיושב ראש הוועדה המארגנת של המשחקים האירופאיים שנערכו במינסק ב-2019. ב-3 ביוני 2020 הממשלה פוזרה, על רקע מאמציו של לוקשנקו להעלות את הפופולריות שלו לקראת הבחירות לנשיאות באוגוסט 2020. מדיה וקבצים בנושא סרגיי רומס בוויקישיתוף
הר מילר (אלסקה)

הר מילר (באנגלית: Mount Miller) הוא פסגה מבודדת בהרי סנט אליאס במדינת אלסקה, שבארצות הברית. זה בולט בזכות מיקומו - הוא מוקף שדות קרח, והוא מתנשא באופן בולט מעל פני השטח המקיפים אותו: גובהו של ההר 3,261 מטרים מעל פני הים, והוא ההר ה-54 בגובהו באלסקה; ההר מתנשא לגובה של 1,615 מטרים מעל סביבתו. ההר מתנשא לגובה של 2,743 מטרים מעל עמק דוקטות' הממוקם בסמוך לו (14.5 קילומטרים דרומית להר). הר מילר הוא הפסגה הגבוהה ביותר של רכס ברקלי המשתרע בכיוון מזרח - מערב. רכס הממוקם בצד הדרומי של שדה הקרח באגלי - אחד משדות הקרח הגדולים בצפון אמריקה. קרחון ברינג זורם משדה הקרח באגלי, ומקיף את הרכס ממערב לו. קרחון יאהצה מקיף את הרכס ממזרח ומדרום- מזרח. רק מצידו הדרומי של הרכס לא נמצא קרחון - והרי רובינסון מפרידים בין הרכס לבין מפרץ אלסקה. שמו של ההר נתן לו על ידי פ. מופיט (F. H. Moffit), איש הסקר הגאולוגי של ארצות הברית, בשנת 1914 . ההר נקרא על שמו של מחפש זהב, אשר התלווה לג'יימס ברקלי (James Barkley) אשר חקר את האזור בשנת 1906. מאחר שהר מילר מבודד ומרוחק (110 קילומטרים מפרידים בין ההר לבין היישוב הקרוב ביותר - הכפר מקארת'י), לא הגיעו מטפסי הרים אל ההר. הטיפוס הראשון לפסגת ההר היה בשנת 1997. המטפסים היו צ'רלי סאסארה (C Sassara), רודי הומברגר (R Homberger), רטו רואש (R Ruesh), פול קלאוס (P Claus), וקרלוס בוהלר (C Buhler). בפעם השנייה שהצליחו להעפיל לפסגת ההר הייתה בשנת 2003, והיו אלה מייק לינץ' (Mike Lynch) ורוב קינגסלי (Bob Kingsley). תיאור ניסיונות הטיפוס על הר מילר הר מילר באתר "אנציקלופדיית ההרים הקנדית" תצלום לוויין של פסגת ההר באתר worldsummits הר מילר באתר peakbagger הר מילר באתר alaska.guide מפה טופוגרפית של אזור הר מילר באתר topozone הר מילר באתר mindat תחזית מזג אוויר עדכנית ארוכת טווח עבור הר מילר (לפי גבהים) מידע גאוגרפי והיסטורי הרי אלסקה לפי גובהם לפי מקור אחר 1,645 מטרים מעל סביבתו מקור שם ההר
קרן סרצ'לייט

קרן סרצ'לייט (באנגלית: Searchlight Capital Partners) היא קרן השקעות פרטית בריטית, שהוקמה בשנת 2010 על ידי שלושת השותפים אריק צינטרהופר (חתנו של רון לאודר), אוליבר הרמן וארול אוזומרי. ביוני 2015 רכשה כ-40% ממניות חברת Choice Cable TV, חברת הכבלים השנייה בגודלה בפוארטו ריקו תמורת כ-272.5 מיליון דולר. בדצמבר 2019 רכשה בהשתלטות עוינת כ-60% ממניות חברת בי קומיוניקיישנס אשר מחזיקה את השליטה בחברת בזק הישראלית. לקרן משרדים בטורונטו, ניו יורק, ולונדון. אתר האינטרנט הרשמי של קרן סרצ'לייט ארז רביב, ‏עכשיו זה רשמי: קרן סרצ'לייט ודוד פורר הם בעלי השליטה החדשים בבזק, באתר דבר העובדים בארץ ישראל, 2 בדצמבר 2019 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
ג'יין הייזלגרוב

שרה ג'יין הייזלגרוב (באנגלית: Sarah Jane Hazlegrove; נולדה ב-17 ביולי 1968) היא שחקנית אנגלייה, הידועה מהופעתה בתפקיד קתלין "דיקסי" דיקסון בסדרת הדרמה הרפואית "חדר מיון" של ה-BBC. הייזלגרוב נולדה במנצ'סטר. היא הופיעה בתפקיד רוזי בסדרה "Making Out", רוזמרי מייסון בסדרה "עדות אילמת", איבון בראדלי בסדרה "London's Burning" ובתפקידי אורח בסדרות "ג'ונתן קריק", "The Bill", "רופאים", "משפחות", "לאבג'וי", "קורוניישן סטריט", וב"הולבי סיטי". הייזלגרוב היא לסבית, וכך גם הדמות שהיא מגלמת בסדרה "חדר מיון". ב-2012 נכללה ברשימת 100 הלהט"בים המשפיעים ביותר "World Pride Power List". הייזלגרוב נשואה לשחקנית איזובל מידלטון. ב-22 בינואר 2016 עזבה הייזלגרוב את הסדרה "חדר מיון" אחרי עשר שנים שגילמה את דיקסי. היא חזרה לשחק בתפקיד דיקסי בהופעת אורח ב-7 בספטמבר 2019. הייזלגרוב הופיעה במחזה "Queens Of The Coal Age" מאת מקסין פיק שהועלה בתיאטרון רויאל אקסצ'יינג' במנצ'סטר. ב-1 במאי 2019 פורסם שהייזלגרוב הצטרפה לצוות שחקני אופרת הסבון "קורוניישן סטריט" בתפקיד ברני וינטר. אמם של הדמויות ג'מה וינטר ופול פורמן. ב-2019 שיחקה הייזלגרוב בתפקיד ג'נין דולן בסדרת בית הכלא "Clink" של ערוץ 5Star. ג'יין הייזלגרוב, במסד הנתונים הקולנועיים IMDb (באנגלית) Lucy Jolin; Chance Delgado (7 ביולי 2012). "World Pride Power List 2012: 100 most influential LGBT people of the year". The Guardian. נבדק ב-22 במאי 2016. {{cite news}}: (עזרה) "The Queen's favourite show introduces a lesbian character". PinkNews - Gay news, reviews and comment from the world's most read lesbian, gay, bisexual, and trans news service (באנגלית בריטית). 2016-08-30. נבדק ב-2019-06-30. "Casting News: Jane Hazlegrove joins Coronation Street". itv.com. ITV. 1 במאי 2019. נבדק ב-1 במאי 2019. {{cite news}}: (עזרה) "Corrie reveals first look clip of Gemma Winter's mother Bernie". www.msn.com. נבדק ב-2019-10-16.
גבעות טרנר (אנטארקטיקה)

גבעות טרנר (באנגלית: Turner Hills) היא קבוצת גבעות בארץ אואטס, שבאנטארקטיקה. הגבעות ממוקמות בין קרחון אסטרו וקרחון נמרוד, בצפון-מערב רכס מילר. גובהן של הגבעות 2,004 מטרים מעל פני הים. הגבעות מופו על ידי הסקר הגאולוגי של ארצות הברית, בהתבסס על סקרים טלורומטריים ועל תצלומי אוויר שצולמו על ידי צי ארצות הברית בין השנים 1960–1962. שמן של הגבעות ניתן להן על ידי הוועדה המייעצת לשמות אנטארקטיים. הגבעות נקראות על שמו של דוקטור מורט ד. טרנר (Mort D. Turner) מהקרן הלאומית למדע של ארצות הברית. טרנר היה מנהל התוכנית לחקר מדעי הקוטב מאז שנת 1959. טרנר חקר את הגאולוגיה של העמקים היבשים מקמרודו בין השנים 1959–1960, ובשנים שלאחר מכן שימש כנציג תוכנית המחקר האנטארקטית של ארצות הברית באנטארקטיקה. גבעות טרנר באתר הסקר הגאולוגי של ארצות הברית גבעות טרנר באתר הגאזט האנטארקטי של ממשלת אוסטרליה גבעות טרנר באתר הגאזט האנטארקטי המשווה SCAR של ממשלת אוסטרליה גבעות טרנר באתר mindat מפת אזור גבעות טרנר מחשבון מרחקים - המרחק מגבעות טרנר לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
אורי גת

אורי גת (נולד ב-1977) הוא מתופף, בסיסט ומפיק מוזיקלי ישראלי. ידוע בעיקר בשל השתתפותו כמתופף של להקת הפאנק-רוק כבד הישראלית "מרסדס בנד". אורי גת נולד בירושלים. הוא החל את הקריירה שלו כמתופף בתקופת נעוריו דרך כמה להקות מקומיות, אך אף אחת מהן לא הצליחה בסצנת הרוק'נרול של ירושלים החילונית. בשנת 1998 הצטרף ללהקה מרסדס בנד, להקת פאנק ירושלמית, יחד עם גל תורן, רונן כוכבי ואריאל שרבקובסקי. הלהקה הייתה להצלחה גדולה בסצנת הרוק-פאנק של אותה תקופה, ומהר מאוד עברה לתל אביב, שם נשארו חברי הלהקה עד היום. האלבום הראשון, מרסדס בנד, יצא בשנת 2004, שנים לאחר הקמת הלהקה, והיה להצלחה. הוא הכיל כמה להיטים, בהם "בואי ונביא לך ת'פאנק", אשר נכתב בידיי גל תורן ואורי גת. השיר היה להצלחה גדולה ברדיו, עם מספר השמעות רבות ברשות השידור וגלגלצ. בשנת 2009 יצא אלבומה השני של הלהקה, תביאו בירות, שגם הוא היה להצלחה. באלבום זה שני שירים שנכתבו בשיתוף של גל תורן ואורי גת, "חגים" ו-"דיסקו קלאב". השירים אמנם הצליחו בתוך קהל מעריצי הלהקה, אך אף אחד מהם לא יצא לאור כסינגל נפרד, וההשמעות שלהם ברדיו היו מעטות. בשנת 2011 יצא אלבום שלישי ללהקה בשם זהות, אשר היה תפנית קלה בסגנון המוזיקלי של הלהקה. באלבום זה היה גת דומיננטי פחות מבחינה לירית, ורק שיר אחד נכתב בשיתוף שלו, "די". לעומת זאת, באלבום זה הוא שימש לא רק כמתופף על מערכת התופים אלא ניתן להבחין בנגינתו על כלי הקשה שונים (בהם טימפני, מרימבה וכלים דרום-אמריקאים נוספים) לצד שימוש יוצא דופן בפד תיפוף. השימוש בפד הפך דומיננטי אף יותר באלבום הבא. בשנת 2019 יצא האלבום האחרון עד כה של הלהקה, מה זה הדבר הזה. בשלב זה נותרו רק גת ותורן מההרכב המקורי, בעוד שבזמן החולף התחלפו כשלושה נגנים שונים בתפקיד גיטרה בס וגיטרה. באלבום זה הלהקה פנתה יותר לכיוון של מוזיקה אלקטרונית פסיכדלית, כיוון מוזיקלי שבו חשק גת זה זמן מה. באלבום ניתן להבחין בו בשימוש בתופים אלקטרוניים לצד פד תיפוף, והסינגל המפורסם ביותר מאותו אלבום, "דאווינים", נכתב על ידו. מרסדס בנד - 2004 תביאו בירות - 2009 זהות - 2011 מה זה הדבר הזה - 2019 מילים לשירים של אורי גת, באתר "שירונט"
Souled Out (1998)

(1998) Souled Out היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-24 בינואר 1998, בהארה ארנה שבטרוטווד, אוהיו. האירוע היה האירוע השני בסדרת אירועי Souled Out. תשעה קרבות התנהלו באירוע. האירוע כלל שני קרבות מרכזיים. בראשון, ברט הארט, שערך את קרב הבכורה שלו בארגון, ניצח את ריק פלייר בהכנעה. בקרב המרכזי השני, נציג WCW, לקס לוגר ניצח את נציג nWo, רנדי סאבאג' בהכנעה. האירוע כלל קרבות נוספים בין WCW ל-nWo. לארי זביסקו מ-WCW ניצח את סקוט הול מ-nWo, בעוד שקווין נאש מ-nWo ניצח את הענק מ-WCW. בנוסף, ריי טריילור והאחים סטיינר (ריק סטיינר וסקוט סטיינר) מ-WCW ניצחו את קונאן, סקוט נורטון ובאף באגוול מ-nWo בקרב שלושה נגד שלושה. חוץ מהקרבות בין WCW ל-nWo, התקיימו קרבות שלא היו קשורים לעימות ביניהם ובהם בוקר טי ניצח את ריק מרטל ושמר על אליפות הטלוויזיה העולמית של WCW, וכריס ג'ריקו ניצח את ריי מיסטריו ג'וניור בהכנעה וזכה באליפות ה-WCW במשקל בינוני. האירוע כלל קרבות שנבעו מעלילות מתוסרטות גם מ-Monday Nitro וגם מ-Thunder. בסטארקייד, רנדי סאבאג' הסיח את דעתו של לקס לוגר במהלך הקרב של האחרון נגד חברו של סאבאג', באף באגוול, מה שאיפשר לבאגוול להשיג את הניצחון בקרב. לוגר ניצח את באגוול בקרב החוזר ביניהם לילה לאחר מכן בתוכנית Nitro ולאחר מכן איתגר את סאבאג' לקרב. שבוע לאחר מכן בתוכנית Nitro, לוגר ניצח את סאבאג' בקרב קצר. לוגר גרם לסאבאג' להפסיד לכריס אדמס לאחר שהוא הכה את סאבאג' בעזרת כיסא בפרק הבכורה של התוכנית Thunder. אחד מהרגעים הזכורים של הערב היה כשקווין נאש ניסה לבצע על הענק את מהלך הג'קנייף פאוורבומב. נאש לא הצליח להרים אותו מספיק גבוה באוויר, מה שגרם לענק לנחות על ראשו. צוות השידור היה המום כאשר חשב כי הענק ספג פציעה קשה בצוואר. בזמן שהוא בסופו של דבר התאושש, נאש והענק הפכו את רגע זה לצעד מכוון מצד נאש כדי לנסות לשבור את צווארו של הענק. Souled Out, במסד הנתונים הקולנועיים IMDb (באנגלית) תוצאות אירועי Souled Out